- Мы пабудавалі замкнуты контур тэрыторыі Еўропы. Пры гэтым прастора ўнутраных еўрапейскіх мораў - Балтыйскага і Белага - і найбуйнейшыя выспы былі ўключаны ў лік аб'ектаў даследавання. У межах акрэсленага контуру выкананы каардынатныя вызначэнні, па якіх пабудавана матрыца з крокам сеткі ў адзін градус па шыраце і даўгаце. У выніку шматразовай камп'ютарнай апрацоўкі матрыцы былі атрыманы каардынаты, што прапануюцца ў якасці геаграфічнага цэнтра Еўропы.